-Ես առաջադրման օրվանից իմ շանսերը բավական բարձր եմ գնահատել՝ հաշվի առնելով իմ կատարած աշխատանքները. դա է իմ շանսերի հիմնական գրավականը: Ես ո՛չ հնարավորություններ ունեմ ֆինանսական, ո՛չ տնտեսական մեծ լծակներ ու ազդեցություններ ունեմ, և փաստորեն կուսակցական աջակցություն էլ, այո, չունեցա, դրա համար իմ հիմնական շանսերը գնահատում եմ իմ կատարած աշխատանքներով: Իմ համայնքում արված աշխատանքները ճանաչում բերեցին համայնքին ամբողջ Հայաստանում և գրեթե չկան համայնքներ, որ չիմանան Բասենի փոփոխությունների մասին: Բասենը հիմնականում այս պահին ՀՀ-ում առաջատար համայնք է, որտեղ փորձացուցադրական տարածքներում կարողացանք օրգանական թափոններից բիովառելիք ստանալ: Ի՞նչն է մեր հաջողության գրավականը, որ մեր փորձացուցադրական տարածքները չեղան լոկ ցուցադրության համար, այլ ներկա պահին ոչ միայն մեր համայնքում, արդեն տարբեր համայնքներում են սկսել կիրառել: Օրինակ՝ Լոռվա մարզում մեզ հրավեր են ուղարկում՝ նույն այդ վառելիքի արտադրությունը կազմակերպելու համար, Տավուշի մարզում, Արմավիրի մարզում ևս: Այսինքն՝ առաջամարտիկը մենք ենք եղել և շատ ուրախ ենք, որ մեր աշխատանքները շարունակություն ունեցան: Օրինակ՝ Գլոբալ էկոլոգիական հիմնադրամի հետ համատեղ և «Բասեն» զարգացման հիմնադրամի հետ միասին ջրատաքացուցիչներ տեղադեցինք և ներկա պահին էլ իրականցվում է: